Neuvoston asetus (EY) N:o 830/2004, annettu 26 päivänä huhtikuuta 2004, Euroopan talousyhteisön ja Guinean tasavallan hallituksen välisessä Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän tammikuuta 2004 ja 31 päivän joulukuuta 2008 väliseksi ajaksi koskevan pöytäkirjan tekemisestä



Virallinen lehti nro L 127 , 29/04/2004 s. 0031 - 0032



Neuvoston asetus (EY) N:o 830/2004, annettu 26 päivänä huhtikuuta 2004, Euroopan talousyhteisön ja Guinean tasavallan hallituksen välisessä Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän tammikuuta 2004 ja 31 päivän joulukuuta 2008 väliseksi ajaksi koskevan pöytäkirjan tekemisestä EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan ja 300 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Euroopan yhteisön ja Guinean tasavallan hallituksen välisen Guinean rannikon edustalla harjoitettavasta kalastuksesta tehdyn sopimuksen (jäljempänä "sopimus")(2) 15 artiklan toisen kohdan mukaisesti osapuolet ovat neuvotelleet sopimukseen sen liitteenä olevan pöytäkirjan soveltamisajan päättyessä tehtävistä muutoksista tai lisäyksistä. (2) Näiden neuvottelujen seurauksena parafoitiin 27 päivänä kesäkuuta 2003 uusi pöytäkirja, jolla vahvistetaan sopimuksessa määrätyt kalastusmahdollisuudet ja taloudellinen korvaus 1 päivän tammikuuta 2004 ja 31 päivän joulukuuta 2008 väliseksi ajaksi. (3) Kalastusmahdollisuuksien jakamista jäsenvaltioiden kesken koskeva menettely olisi määriteltävä kalastussopimuksessa käytettäviä perinteisiä jakoperusteita käyttäen. (4) On yhteisön edun mukaista hyväksyä tämä pöytäkirja, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Guinean tasavallan hallituksen välisessä Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän tammikuuta 2004 ja 31 päivän joulukuuta 2008 väliseksi ajaksi tehty pöytäkirja. Pöytäkirjan teksti on tämän asetuksen liitteenä(3). 2 artikla 1. Jaetaan pöytäkirjassa vahvistetut kalastusmahdollisuudet jäsenvaltioiden kesken seuraavasti: a) katkaravun pyynti: - Espanja: 1050 brt - Portugali: 300 brt - Kreikka: 150 brt b) nuottaa käyttävät tonnikala-alukset: - Ranska: 17 alusta - Espanja: 17 alusta c) vapapyydyksiä käyttävät tonnikala-alukset: - Ranska: 7 alusta - Espanja: 7 alusta d) pintasiima-alukset: - Espanja: 8 - Portugali: 1. 2. Jaetaan pöytäkirjassa vuodeksi 2004 vahvistetut kalojen ja pääjalkaisten kalastusmahdollisuudet jäsenvaltioiden kesken seuraavasti: - Espanja: 844 brt - Italia: 750 brt - Kreikka: 906 brt. 3. Jos kalastusmahdollisuuksia lisätään pöytäkirjan 1 artiklan mukaisesti vuonna 2005 vuoteen 2004 verrattuna, lisäykset jaetaan suhteessa edellä mainittuihin vuoden 2004 kalastusmahdollisuuksiin. 4. Jos näiden valtioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaisuudessaan, komissio voi ottaa huomioon minkä tahansa muun jäsenvaltion lisenssihakemukset. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 26 päivänä huhtikuuta 2004. Neuvoston puolesta Puheenjohtaja J. Walsh (1) Lausunto on annettu 1. huhtikuuta 2004 (ei vielä julkaistu virallisessa lehdessä). (2) EYVL L 111, 27.4.1983, s. 1. (3) EUVL L 99, 3.4.2004, s. 12.